cyanic-selkie/wikianc huggingface dataset:
Fizikāls ķermenis
Makroskopisks ķermenis
Makroskopisks ķermenis ir tāds ķermenis, kurš sastāv no liela skaita atomiem un molekulām. Makroskopisko ķermeņu izmēri daudzkārt pārsniedz atomu izmērus.
Fizikālās parādības
Pārmaiņas vai pārvērtības, kuras notiek ar fizikāliem ķermeņiem dabā, sauc par fizikālajām parādībām.
Piecas lielas fizikālo parādību grupas:
Daži fizikālu parādību piemēri:
Fizikālās īpašības
Ķermeņi sastāv no vielām, kurām ir atšķirīgas īpašības. Piemēram, nagla sastāv no dzelzs, bet elektriskās spuldzītes apvalks - no stikla. Gan dzelzs, gan stikls ir cietas vielas, taču tiem piemīt arī atšķirīgas īpašības - dzelzs ir izturīga, bet stikls ir trausls. Toties stikls ir caurspīdīgs, bet dzelzs - nav. Cietība, izturība un caurspīdīgums ir vielu fizikālās īpašības.
Fizikālās un ķīmiskās pārvērtības
Citādi ir ar ķīmiskajām pārvērtībām. Piemēram, papīrs sadegot kļūst par pelniem. Papīrs un pelni sastāv no dažādām vielām.
Rožupes pagasts
Rožupes pagasts ir viena no Līvānu novada administratīvajām teritorijām tā centrālajā daļā. Robežojas ar sava novada Līvānu pilsētu, Jersikas, Sutru, Rudzātu un Turku pagastiem, kā arī Augšdaugavas novada Rožkalnu un Upmalas pagastiem un Preiļu novada Saunas pagastu.
Hidrogrāfija
Upes: Bārzupe, Borovka, Dabiņš, Feimanka, Sumanka, Ūša.
Ezeri: Skrebeļu ezers, Skreuzmaņu ezers.
Vēsture
1945. gadā Daugavpils apriņķa Līvānu pagastā izveidoja Rožupes ciema padomi, kuras teritorijā ietilpa 11 pagasta sādžas: Rožupe, Babri, Vilmenieši, Gulbinski, Rubeņi, Kazuļi, Vanagi, Kļavinski, Pūgaiņi, Egļupe un Škelteri. Rožupes ciems ietilpis Līvānu (1949-1959) un Preiļu (pēc 1959. g.) rajonos. 1954. gadā Rožupes ciemam pievienoja likvidēto Aizupes ciemu. 1960. gadā kolhoza «Vienība» teritoriju (sādžas: Vilcāni, Vanagi, Kļavinski, Egļupe, Pūgaiņi, Rusinova, Šķelteri) pievienoja Kursīšu ciemam, kuru gan 1965. gadā, Kursīšu ciemu likvidējot, pievienoja atpakaļ. 1977. gadā Rožupes ciemam pievienoja likvidētā Pēternieku ciema teritoriju, bet kolhoza «Vienība» teritoriju atkal atdalīja un pievienoja Rauniešu ciemam. 1991. gadā ciemu pārdēvēja par Rožupes pagastu. 1999. gadā Rožupes pagasts iekļāvās jaunveidotajā Līvānu novadā.
Iedzīvotāju skaita izmaiņas
Esošajās robežās, pēc CSB datiem.
Apdzīvotās vietas
Lielākās apdzīvotās vietas ir Rožupe (pagasta centrs), Muktupāveli, Kalvāni.
Amerikas Savienoto Valstu karogs
Amerikas Savienoto Valstu karogā redzamās 50 zvaigznes simbolizē ASV 50 štatus, bet 13 svītras (7 sarkanas un 6 baltas) - pirmos ASV štatus austrumu piekrastē. Sākumā uz karoga atradās 13 zvaigznes un 13 svītras, bet nākot klāt jauniem štatiem nāca klāt arī jaunas zvaigznes, svītru skaits gan palika nemainīgs. Karoga krāsas ņemtas no Lielbritānijas karoga, kurai līdz pat 1776. gadam piederēja koloniālā vara. Pēdējā zvaigznīte karogā tika iezīmēta 1960. gadā, kad par atsevišķu štatu kļuva Havaju salas.
Bāta (Somerseta)
Bāta ir pilsēta Somersetā, Anglijas dienvidrietumos. Tā atrodas 159 km uz rietumiem no Londonas un 21 km uz dienvidaustrumiem no Bristoles. Bātas platība ir 28 kvadrātkilometri un 2011. gadā pilsētā dzīvoja 83 992 iedzīvotāju.
Pilsēta veidojusies ap 1. gadsimta celtām romiešu termām, kas labi saglabājušās. 7. gadsimtā tika uzcelta Bātas abatija un pilsēta kļuva par reliģisko centru. Kopš 17. gadsimta sākuma Bāta attīstījās kā viena no slavenākajām Anglijas kūrortpilsētām. Bātas pilsētu 1987. gadā iekļāva UNESCO Pasaules mantojuma sarakstā, bet 2021. gadā tā kļuva par UNESCO Pasaules mantojuma objekta Eiropas lielās kūrortpilsētas sastāvdaļu. Pilsētā ir dažādi teātri, muzeji un citas kultūras un sporta iestādes, kas to ir padarijuši par kultūras un tūrisma centru. Katru gadu to vidēji apmeklē 4.8 miljonu tūristu.
European Hit Radio Top 40 Nr. 1 (2004)
Balsošanas iespējas
Balsot par dziesmām varēja vairākos veidos:
Vīnkes sala
Vīnkes sala (fr, en, es) ir ap 30 km gara un līdz 10 km plata sala Pālmera arhipelāgā Antarktikā. Sala izstiepta ziemeļaustrumu—dienvidrietumu virzienā gar Anveras salas dienvidu krastu. No Anveras to atdala Neimaijera šaurums, no dienvidaustrumos esošā Danko krasta — Žerlaša šaurums, bet Peltjē šaurums to atdala no rietumos esošās Dumēra salas. Salas lielāko daļu klāj ledāji, reljefs kalnains, četras izteiktas kalnu grēdas, lielākā no kurām ir DiFjefa kalni ar salas augstāko virsotni Savojas smaili (1415 m). Krasta līnija stipri izrobota, daudz līču un pussalu.
European Hit Radio Top 40 Nr. 1 (2004)
Balsošanas iespējas
European Hit Radio mājas lapā, sadaļā Top 40, bija iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tika nosūtīts 40 dziesmu saraksts, kurā katra no dziesmām bija jānovērtē ar atzīmi no 1 līdz 5 (1 bija zemākais vērtējums, kas nozīmēja, ka dziesma pavisam nepatīk, 5 — augstākais vērtējums, kas nozīmēja, ka dziesma ļoti patīk). Bija jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai bija iespējams noklausies tās fragmentu, uzklikšķinot uz linka. Pēc dziesmu vērtēšanas papildus bija jāatbild uz 2 aptaujas jautājumiem par dažādām tēmām. Lai gan Padomdevēju aptaujas bija angļu valodā, tomēr atbildēt uz jautājumiem varēja arī latviešu valodā.
Ikdienas balsojuma rezultāti tika apkopoti raidījumā Top 5, kas ēterā skanēja katru darba dienu plkst. 17.00 un raidījumā Top 10, kas skanēja no svētdienas līdz ceturtdienai plkst. 22.00.
Vīnkes sala
Salu, iespējams, pirmais ieraudzīja brits Edvards Brensfīlds 1820. gada janvārī, kuģojot ar brigu Williams, bet nosauca to par zemesragu. Salu pirmais apkuģoja brits Henrijs Fosters 1829. gadā, bet krastā pirmais izkāpa vācietis Eduards Dallmanis 1873. gadā. 1898. gada 8.—9. februārī salu apkuģoja un aptuveni nokartēja Beļģijas Antarktiskā ekspedīcija Adriena Žerlaša vadībā un nosauca to par godu ekspedīcijas dalībniekam, norvēģu jūrniekam Karlam Vīnkem (Carl Augustus Wiencke), kurš gāja bojā pārkrītot pār bortu.
Uz nelielās Gudjē salas Lokruā līcī Vīnkes salas ziemeļrietumu piekrastē 1944. gadā tika ierīkota Lielbritānijas militārais postenis Bāze A (vēlāk Portlokruā). Doriāna līča dienvidu krastā 1957. gadā tika ierīkota argentīniešu patversme Baiadoriana. Ap 50 m no tās 1975. gadā (pēc citiem datiem 1973. gadā ) tika ierīkota britu patversme Damuāpointa, kas bija paredzēta sniega lidlauka apkalpošanai uz netālā ledus lauka.
GIMP
GIMP jeb GNU Image Manipulation Program ir rastra grafikas redaktors, ko lieto fotogrāfiju un citu attēlu apstrādei un izveidei. Tas pieejams visām populārākajām operētājsistēmām. GIMP bieži tiek izmantots tīmekļa lappušu grafikas elementu un logotipu, izdrukas materiālu izveidei, attēlu lieluma mainīšanai, griešanai, krāsu maiņai, vairāku attēlu apvienošanai, defektu novēršanai un konvertēšanai no viena formāta uz citu. Ar GIMP var izveidot arī vienkāršas gif animācijas. Tas bieži tiek izmantots kā bezmaksas alternatīva populārajam rastra grafikas redaktoram Adobe Photoshop, taču tas nav veidots kā Photoshop klons.
GIMP ir iekļauts daudzu populāru Linux distributīvu bāzes komplektācijā.
Vēsture
GIMP projekts tika iesākts 1995. gadā. Sākotnēji tā nosaukums bija paredzēts kā akronīms no vārdiem General Image Manipulation Program. Tā autori, Spensers Kimbals un Peters Matiss, sāka GIMP kā viena semestra projektu Kalifornijas universitātē. 1997. gadā, pēc universitātes absolvēšanas, abi autori nolēma mainīt programmas nosaukumu uz GNU Image Manipulation Program, jo tā bija kļuvusi par oficiālu GNU projekta daļu. Otrā versija ar daudziem nozīmīgiem jaunievedumiem tika pabeigta 2006. gadā.
Izstrāde
GIMP lietotāja saskarne ir veidota, izmantojot GTK+, kas tika izveidots speciāli šai programmai. GTK+ jeb the GIMP Toolkit sākotnēji tika izstrādāts GIMP projekta ietvaros, bet vēlāk kļuva par patstāvīgu projektu, jo izrādījās ļoti noderīgs citu programmu veidošanā. GIMP un GTK+ sākotnēji bija paredzēts X logu sistēmai Unix tipa operētājsistēmām, bet vēlāk tika pielāgots darbībai arī Microsoft Windows, OS/2 un SkyOS.
Nākotnē plānots aizstāt GTK+ ar GEGL, lai paplašinātu GIMP iespējas, piemēram, CMYK krāsu atbalsta ziņā.
Relācija (datubāze)
Dažos kontekstos relācija nozīmē relācijas mainīgais. Citos kontekstos relācija nozīmē relācijas vērtība.
Iekš SQL relāciju mainīgais tiek saukts par tabulu (angļu: "table").
Piemēri
Šis ir piemērs virsrakstam, kas sastāv no trīs atribūtiem:
Šis ir piemērs relāciju vērtībai, kas sastāv no iepriekšminētā virsraksta un kortežiem (rindām), kas, savukārt, atbilst virsrakstam. Šis piemērs parāda relācijas vērtību pārskatāmas tabulas formā.
Iepriekšminētā relāciju vērtība iekļauj sevī četras rindas, kas lieto vienādus datu tipus. Kā jau iepriekš tika noskaidrots atribūti (kolonnas) ir nesakārtoti. Citiem vārdiem sakot, ir nepareizi teikt, ka kolonna ‘Adrese’ ir pa labi no kolonnas ‘Vārds’, kā arī nepareizi ir teikt, ka kolonna ‘Adrese’ ir trešais atribūts. Arī korteži (rindas) ir nesakārtoti. Tātad ir nepareizi teikt, ka rinda ‘MURATA Makoto’ ir augstāk par rindu ‘MATSUMOTO Yukihiro’, kā arī ir nepareizi teikt, ka rinda ‘YONEZAWA Akinori’ ir pirmā.
Bāzes relācijas mainīgais un atvasināts relācijas mainīgais (view)
Relāciju mainīgie (relvars) ir klasificēti divās klasēs, kuras ir - bāzes relāciju mainīgie un atvasinātie relāciju mainīgie. Bāzes relācijas mainīgais ir relācijas mainīgā avots, kas nav atvasināts no neviena cita relācijas mainīgā. Iekš SQL termins bāzes tabula var tikt rupji uzskatīts par to pašu bāzes relāciju mainīgo. Lietojot DDL ir iespējams definēt bāzes relācijas mainīgos. Lietojot SQL un komandas CREATE TABLE sintaksi, arī ir iespējams definēt bāzes relācijas mainīgos.
Piemērs:
Atvasināts relācijas mainīgais ir relācijas mainīgais, kas ir atvasināts no viena vai vairākiem relāciju mainīgajiem atsaucoties uz relācijas algebras izteiksmēm vai relācijas aprēķināšanas izteiksmēm. Skats ir uzskatāms par atvasinātu relāciju mainīgo. Lietojot DDL, ir iespējams definēt atvasinātus relāciju mainīgos. Lietojot SQL, precīzāk, komandas CREATE VIEW sintaksi, arī ir iespējams definēt atvasinātus relāciju mainīgos.
Primārās atslēgas
Primārā atslēga unikāli definē attiecības ar ierakstiem datu bāzē. Lai raksturlielums tiktu uzskatīts par labu, primārā atslēga nedrīkst atkārtoties. Lai gan naturālie atribūti ir labas primārās atslēgas, aizvietotājpases taustiņus var bieži izmantot to vietā. Aizvietotājpases taustiņš ir mākslīgi piešķirts atribūts objektam, kurš unikāli to identificē, piemēram, tabulas ar informāciju par studentiem augstskolā, viņiem visiem varētu tikt piešķirti studenta ID, lai atšķirtu studentus vienu no otra. Aizvietotājpases taustiņam nav raksturīga nozīme, bet drīzāk tas ir noderīgs ar savu spēju identificēt ierakstu.
Ārējās atslēgas
Ārējā atslēga ir lauks relāciju tabulas, kas atbilst primārajai atslēgai citā kolonnas tabulā. Ārējā atslēga var tikt izmantota starpnozaru atsauces tabulās. Ārējajām atslēgām nav jābūt unikālām vērtībām saistībā ar atsaucēm. Ārējās atslēgas efektīvi izmanto vērtību atribūtus attiecībā uz domēna viena vai vairākiem raksturlielumiem, kas saistās ar atsaucēm.
Domēns
Domēns apraksta iespējamo vērtību kopumu konkrētam atribūtam, un to var uzskatīt par atribūtu vērtību ierobežojumu. Matemātiski, pievienojot domēnu atribūtam nozīmē, ka jebkura vērtība ko piešķir atribūtam ir jābūt elementam no nodefinētās kopas. Simbolu datu vērtība "ABC", piemēram, nav veselo skaitļu domēnī. Veselais skaitlis 123, atbilst domēna ierobežojumam.
Ierobežojumi
Ar Ierobežojumiem ir iespējams vēl vairāk ierobežot domēna atribūtu. Piemēram, ierobežojums var ierobežot konkrētā veselo skaitļu atribūtu vērtību starp 1 un 10. Ierobežojumi sniedz vienu metodi kā īstenot biznesa noteikumus datu bāzē. SQL ievieš ierobežojumu funkcionalitāti ar pārbaudes ierobežojumiem.
Ierobežojumi nosaka datus, ko var uzglabāt relācijā. Tie parasti tiek definēti izmantojot izteiksmes, kuru rezultāts ir Būla vērtība, norādot, vai dati atbilst ierobežojumam. Ierobežojumi var attiekties uz atribūtiem, uz kortedžu (ierobežojoša atribūtu kombinācija), vai uz visu relāciju.
Relāciju datubāzes
Datu bāze, kurā viena tipa ierakstos ir norādes uz cita tipa ierakstiem. Relāciju datu bāze dod iespēju lietotājam saistīt informāciju, kas tiek glabāta dažādās datnēs, kā arī veidot noteiktas attiecības starp dažāda tipa ierakstiem. Relāciju datubāzes veido savstarpēji saistītas tabulas. Relāciju datubāzes pamatvienība ir tabula.
Datu tabulas uzbūve
Datu tabula raksturo kādu noteiktu realitāšu (entity) jeb objektu klasi.
Tabulas struktūra paredz, ka rindu (ierakstu) skaits ir praktiski neierobežots, bet aiļu (lauku) skaits ir ierobežots. Iepriekš jāparedz kāda veida dati katrā laukā tiks ievadīti.
Lauku veidi
Relāciju datubāzu pārvaldības sistēmas
Relāciju datubāzes, ir kļuvušas par galveno izvēli informācijas uzglabāšanai jaunās datubāzes, ko izmanto finanšu uzskaitei, ražošanas un loģistikas informācijai, personāla datiem un daudz kam citam. Relāciju datubāzes bieži aizstāj hierarhiskās datubāzes un tīkla datubāzes, jo tās ir vieglāk saprast un izmantot, pat ja tās ir mazāk efektīvas. Līdz ar datoru veiktspējas palielināšanos, nepilnības relāciju datubāzēs, kuru dēļ tās nebija lietderīgas agrākos laikos, tagad ir pirmajā vietā ar to lietošanas ērtumu. Tomēr relāciju datu bāzēs ir izaicinājušas Objektu datubāzes, kas tika ieviestas, lai mēģinātu risināt objektu relāciju pretestības nesakritību relāciju datu bāzē, un XML datu bāzēs.
Trīs no vadošajiem tirdzniecības relāciju datubāzes pārdevējiem ir Oracle, Microsoft un IBM. Savukārt no vadošajiem atklātā koda pārdevējiem ir MySQL, PostgreSQL, un SQLite.
Digitālās ūdenszīmes relāciju datu bāzēs
Digitālās ūdenszīmes relāciju datu bāzēs parādījās kā kandidāta risinājums, lai nodrošinātu autortiesību aizsardzību, viltojumu notveršanu, nodevēju izsekošanu, saglabājot relāciju datu viengabalainību. Daudzas ūdenszīmju tehnoloģijas literatūrā šiem mērķiem ir ierosinātas risināt. Digitālās ūdenszīmes parasti izmanto bilžu aizsargāšanas, kā arī tiešsaistē pieejamo dokumentu piemēru aizsargāšanai.
Relāciju operācijas
Vaicājumus, kuri tiek veikti pret relāciju datu bāzi izsaka kā relāciju kalkulu vai relāciju algebru. Kods savā sākotnējajā relāciju algebrā ieviesa astoņus relāciju operatorus, sadalot tos divās grupās, katrā pa četriem operatoriem. Pirmie četri operatori pamatojās uz noteiktajām tradicionālajām matemātiskajām darbībām:
Savienības operators apvieno divas ierakstu attiecības un likvidē visus ierakstu dublikātus no rezultāta. Relāciju savienības operators atbilst SQL UNION operatoru. Krustojuma operators ražo ierakstu kopumu, ko divas attiecības koplieto kopīgi. Krustojums tiek īstenots SQL formā ar INTERSECT operatoru. Atšķirības operators darbojas uz divām attiecībām un rada ierakstu kopumu no pirmās attiecības otrajā, ja vien otrajā tās jau neeksistē. Atšķirība ir ieviesta SQL formā ar EXCEPT vai MINUS operatoriem. Dekarta produkts divu attiecībās ir savienojums, kas neierobežo nevienu kritēriju, kā rezultātā katrā ieraksta pirmās saistības ir jāsaskaņo ar katru otrā ieraksta attiecībām. Dekarta produkts tiek īstenota SQL kā CROSS JOIN pievienošanas operators.
Atlikušos četrus operatorus Kods ietvēra īpašajās darbībās raksturīgajām relāciju datu bāzēm: Atlases vai ierobežojuma operators iegūst ierakstus no relācijas, ierobežojot rezultātus tikai tiem, kas izpildīs īpašos kritērijus, tas ir apakškopu attiecības kopu teorijai. SQL ekvivalents izvēlei ir SELECT vaicājuma paziņojums ar WHERE klauzulā. Projekcijas operators iegūst tikai norādītos atribūtus no ierakstiem vai to kopumu ierakstiem. Pievienošanas operators savieno divas attiecības ar kopīgām īpašībām. SQL šis operators tiek īstenots ar INNER JOIN pievienošanas operatoru. Relāciju sadalīšana ir nedaudz sarežģītāka operācija, faktiski pretēja Dekarta reizinājumam.
Ieviesti arī citi operatori kopš Koda sākotnēji ieviestajiem astoņiem operatoriem, šie ieviestie operatori ir salīdzinājuma un paplašinājuma operatori, kas atbalsta ligzdošanu un hierarhiskus datus, kā arī citus.
Frideriks Šopēns
Frideriks Francišeks Šopēns (pl, fr; dzimis, miris ) bija 19. gadsimta poļu komponists. Viņš ir viens no visu laiku ievērojamākajiem poļu mūziķiem un viens no pasaules ievērojamākajiem klaviermūzikas autoriem un izpildītājiem.
Biogrāfija
Frideriks Šopēns ir dzimis (pēc dzimšanas apliecības — ), nelielā Mazovijas ciematiņā Želazova Vola, skolotāja, polonizēta francūža ģimenē. Dažus mēnešus pēc Šopēna dzimšanas ģimene pārcēlās uz Varšavu, jo tēvam piedāvāja franču valodas un literatūras skolotāja vietu licejā.
Ap 1836. gadu Šopēns Parīzē jau bija ieguvis vispārēju slavu, uzstājoties koncertos un sadraudzējoties ar tādiem tā laika ievērojamiem māksliniekiem kā Vinčenco Bellīni, Ežēnu Delakruā, Ektoru Berliozu, Ferencu Listu un Robertu Šūmani. Šajā pašā laikā sākās Šopēna romantiskā draudzība ar Žoržu Sandu, kura turpinājās 10 gadus. Jau 1830. gadu sākumā izpaudās Šopēna slimība — tuberkuloze, kas progresēja, un 1849. gadā Parīzē Šopēns mira 39 gadu vecumā. Apglabāts Perlašēza kapsētā Parīzē, bet sirds pēc komponista vēlmes apglabāta Varšavā, Svētā Krusta baznīcā.
Šopēna mūzika
Frideriks Šopēns radījis skaņdarbus gandrīz vienīgi klavierēm (ir arī dziesmas un kameransambļi, kā arī vairāki darbi klavierēm ar orķestri). Daži no skaņdarbiem kļuvuši par rietumu kultūras ikonām, piemēram, Šopēna sēru maršs (otrās klaviersonātes trešā daļa). Visiecienītākie Šopēna mūzikas žanri bija miniatūras: etīdes, mazurkas, prelūdijas, noktirnes, polonēzes un valši. Ir arī apjomīgākas kompozīcijas: sonātes, balādes, fantāzija, barkarola. Abi Šopēna klavierkoncerti ir gandrīz visu starptautisko pianistu konkursu repertuārā.
VIA Technologies
VIA Technologies ir Taivānas kompānija, kas ražo mikroshēmas, mikroshēmojumus, mikroprocesorus un atmiņas moduļus. Ietilpst Formoza Plastics Group.
VIA abriavatūra tiek atšifrēta kā Very Innovative Architecture ("ļoti inovatīva arhitektūra").
VIA izmanto Intel izsniegtu x86 licenci, kuras derīgums ir līdz 2018. gadam.
Vēsture
Kompānija radās pēc Kalifornijas kompānijas Symphony Company pārveides, ko veica Vens Či Čens (陳文琦). Vens Či Čens līdz tam bija Intel darbinieks, bet pēc tam pārgāja darbā uz Symphony un līdz šim ir tās vadītājs. Čens pārvietoja kompānijas inženiertehniskos cilvēkresursus uz Taivānu, kur tika uzsākta mikroshēmu ražošana.
Kopš 1992. gada kompānijas galvenā mītne atrodas Taipejā, Taivānā.
VIA pieder izšķiroša loma procesā, kad novecojošo ISA standartu nomainīja ar PCI. Tas tika panākts kompānijai ņemot līdzdalību PC Common Architecture standard group standartu grupā 1996. gadā.
1999. gadā VIA debitēja x86 procesoru tirgū, iegādājoties no National Semiconductor tai piederošās Cyrix kompānijas lielāko daļu. Tās procesori tagad tiek izlaisti kā С3 un С7, kā arī EPIA sērija. MediaGX procesors palika National Semiconductor īpašumā.
2001. gadā tika uzsākta kopīga sadarbība ar S3 Graphics.
2005. gads VIA bija nozīmīgs ar to, ka tika uzražots miljonais VIA AMD mikroshēmojums.
Nostiprināšanās tirgū
VIA veiksme lielā tiesā skaidrojama ar mikroshēmojuma izlaišanu priekš Pentium III. Savā laikā Intel, pārtraucot SDRAM atmiņu ražošanu un tā vietā piedāvājot jaunu atmiņas tipu - RAMBUS, pieļāva stratēģisku kļūdu. RAMBUS atmiņa nepiedāvāja jūtamus jaunieguvumus (tā bija tikai nedaudz ātrāka par tajā laikā pieejamo SDRAM, bet bija ievērojami dārgāka) un daudzi ražotāji izlēma tās vietā izmantot jau ierasto standartu ar VIA mikroshēmojumu.
Agrāk šī VIA iekārtu klase "grēkoja" ar sliktu savienojamību ar paplašinājuma kartēm, īpaši ar AGP. Un tomēr kompānijas pūles uzlabot kvalitāti nesa savus augļus: ātrdarbīgās, pilnfunkcionālās un stabilās mikroshēmu sistēmas ātri ieguva neticamu popularitāti, savukārt peļņa no tām strauji pieauga. Kompānijas, kas līdz tam orientējās uz Intel, pieņēma VIA piedāvājumu un bija apmierinātas ar izvēli.
Pēc šiem notikumiem Intel atgriezās SDRAM ražotāju tirgū un izlaida mikroshēmojumu ar SDRAM atbalstu. Neatkarīgi no Intel, nvidia radīja nForce mikroshēmojumu ar Athlon atbalstu. Tas viss nevarēja neatsaukties uz VIA tirgus daļu, tomēr, neskatoties uz to, kompānija labi nopelnīja ražojot čipsetus athlon procesoriem. Šo produktu ražoja miljonu tirāžās.
Lai izturētu konkurences cīņu, VIA izšķīrās par labu S3 Graphics iegādei. Tās grafiskais risinājums Savage nebija pietiekami ātrdarbīgs, lai noturētos tirgū, taču mikroshēmojums bija ļoti izdevīgs no ražošanas lēto izmaksu viedokļa.
Pateicoties notikušajai saplūšanai, S3 saglabāja 10% no videokaršu tirgus, kopumā esot ceturtā tirgū pēc Intel, ATI un NVIDIA. Bez videokartēm VIA mātesplatē bija iebūvēta arī sava skaņas karte Envy, kas spēja sintezēt 24 bitu skaņu.
Athlon 64 paredzētais K8T800 mikroshēmojums bija ne mazāk populārs, kaut arī tieši tobrīd kompāniju apdraudēja iespējamie tiesu darbi, kurā prasītājs bija Intel.
Turpinājās ekonomisko procesoru - С3 un С7 - attīstība, jo tie bija piemēroti kompaktām un portatīvām tehnikas ierīcēm, un šajā tirgū VIA aizvien ir līderu vidū.
IDT Centaur iegāde ļāva VIA iegūt trīs izšķirošus patentus, ko izmantoja Intel savu procesoru ražošanā. Sarunas starp kompānijām beidzas ar vienošanās 2003. gadā un šīs vienošanās rezultātā abas kompānijas ieguva tiesības izmantot viena otras intelektuālos produktus 10 gadu garumā. Tieši šī noruna ļāva VIA uzsākt x86 procesoru izveidi un ražošanu. Bez tam 3 gadu garumā VIA ieguva tiesības izmantot Intel procesoru ligzdas.
Produkcija
Mikroshēmojumus, ko ražo VIA, var atrast ļoti plaša profila datorsistēmās.
Lai arī kompānija parasti tiek atpazīta kā mātesplašu ražotājs, tā arī ražo skaņas un tīkla kartes, ekonomiskos procesorus un mikroshēmas optisko disku ierīcēm, proti, CD/DVD.
VIA ražoto produkciju iegādājas citas datorkompānijas, lai izplatītu zem savas firmaszīmes, piemēram, ASUS.
Sākoties jaunajai tūkstošgadei, kompānija uzsāk biznesa dažādošanas politiku. Citu firmu iegāde ir ļāvusi VIA izveidot nodaļas, kas katra nodarbojas ar savu specializāciju: mikroprocesoriem, grafiku vai skaņu.
Konkurences pieaugums kompānijai liek uztraukties par līdera pozīcijas saglabāšanu mikroshēmu procesoru mikroshēmojumu tirgū.
Isaiah
2008. gada janvārī VIA paziņo par 64 bitu ekonomiskā procesora Isaiah un tāda paša nosaukuma arhitektūras izstrādi un ražošanu, noslēdzot 5 gadus ilgu izstrādes posmu. Procesors, kas pārdošanā ir pieejams ar VIA Nano vārdu, aizņem tikai 11 х 11 mm lielu laukumu, apstrādā 64 bitu instrukcijas - x86-64, kā arī atbalsta virtualizācijas tehnoloģiju. Tā jauda ievērojami pārsniedz VIA C3 un VIA C7 jaudu.
Jendžejova
Jendžejova ir pilsēta, apriņķa un tāda paša nosaukuma gminas centrs Polijas dienviddaļā, Sventokšiskas vojevodistes dienvidrietumos.
Mākslinieku biedrība "Zaļā vārna"
Mākslinieku biedrība "Zaļā vārna" bija viena no Latvijas pirmās brīvvalsts laika mākslinieku grupām, kas tika dibināta 1925. gadā un pastāvēja līdz 1939. gadam. Tai bija raksturīga dažādu kultūras nozaru tuvināšanas tendence.
Jendžejova
Pilsēta veidojusies ap slavenu cisterciešu klosteri, kurā piecus gadus dzīvoja un arī paglabāts XIII gadsimta Krakovas bīskaps un vēsturnieks Vincentijs Kadlubeks (Wincenty Kadłubek, 1161 - 1223). XV gadsimtā klosterī strādāja tēlnieks Feits Štoss (Veit Stoss, 1445/50 - 1533). Pilsētā atrodas pasaules līmeņa pulksteņu muzejs (Państwowe Muzeum im. Przypkowskich w Jędrzejowie). Ar Pinčovu Jendžejovai ir šaursliežu dzelzceļa satiksme.
Mākslinieku biedrība "Zaļā vārna"
Vēsture
Šajā biedrībā bija apvienojušies jauni un neatzīti mākslinieki, mūziķi, aktieri un literāti, kuri darbojās sekcijās. Pirmais biedrības priekšsēdētājs bija literāts Kārlis Štrauhs. Biedrība izdeva literatūras un mākslas žurnālu "Zaļā vārna" 1929. un 1931. gadā, tā redaktors bija Fricis Gulbis. Žurnalā tika publicēti daiļliteratūras darbi, kā arī kritiski darbi par izstādēm, literatūru un izrādēm.
Sekcijas
Tēlotājas mākslas sekcijā darbojās aptuveni 60 biedru. To sākotnēji vadīja gleznotājs Jānis Plase, vēlāk Kārlis Baltgailis. Biedrībā iestājās daudzi jauni mākslinieki, jo tā deva iespēju piedalīties izstādēs, to vidū minami Pēteris Upītis, Francisks Varslavāns, Voldemārs Valdmanis, Arturs Lapiņš. Biedrībā darbojās gleznotāji Aleksandrs Štrāls, Valdis Kalnroze, Frīdrihs Milts, Ansis Cīrulis, Alberts Filka, Romans Suta, grafiķi Aleksandrs Junkers, Oļģerts Ābelīte, Kārlis Bušs un citi.
Literātu sekcijas darbojās Žanis Unāms, Kārlis Egle, Aleksandrs Čaks, Jānis Kadilis, Anna Sakse, Kārlis Eliass, Ēriks Ādamsons, Fricis Gulbis, Kārlis Eduards Rabācs, Austra Skujiņa un citi.
Biedrībai bija aktīva izstāžu darbība, ka arī saviesīgu pasākumu rīkošana, to starp bohēmiski literāri sarīkojumi.
Frenks Borzeigijs
Frenks Borzeigijs (en, dzimis, miris ) bija ASV kinorežisors un aktieris. Divkārtējs Amerikas Kinoakadēmijas balvas ieguvējs (1929, 1932).
Biogrāfija
Frenka Borzeigija tēvs Luidži Borzeigijs piedzima 1859. gadā Ronconē, Austroungārijā, mūsdienu Itālijā. Kā mūrnieks viņš dažreiz strādāja Šveicē, kur arī satika savu nākamo sievu Mariju Ruegu, kura strādāja zīda rūpnīcā. 1880. gadu sākumā Borzeigijs emigrēja uz ASV pilsētu Hezletonu Pensilvānijas štatā, kur strādāja ogļraktuvēs. Viņš atveda savu līgavu uz ASV un 1883. gadā Hezletonā viņi apprecējās.
Viņu pirmais dēls Henrijs piedzima 1885. gadā. Borzeigiju ģimene pārcēlās uz Soltleiksitiju, kur 1894. gadā piedzima Frenks Borzeigijs. Borzeigiju ģimenē bija četrpadsmit bērni, no kuriem izdzīvoja tikai astoņi: Henrijs (1885—1971), Merija Emma (1886—1906), Bils (1892—1973), Frenks, Daniels (1896—1975), Lū (1898—1974), Dolija (1901—2002) un Sjū (1905—1998). Luidži Borzeigijs 1934. gadā gāja bojā autoavārijā Losandželosā, viņa sieva Marija (Frenka māte) 1947. gadā mira no vēža.
1912. gadā Frenks Borzeigijs sāka strādāt par aktieri Holivudā, šajā profesijā viņš darbojās līdz 1917. gadam. Viņa kinorežisora debija bija 1915. gadā filmai The Pitch o' Chance.
, Borzeigijs Losandželosā apprecējās ar vodeviļas un filmu aktrisi Lorēnu Rodžersu, kopā viņi nodzīvoja līdz 1941. gadam. 1945. gadā viņš apprecēja Ednu Stilvelu Skiltoni, komiķa Reda Skiltona bijušo sievu, viņi izšķīrās 1949. gadā. Borzeigijs 1962. gadā nomira no vēža. Viņu apglabāja Forestlaunas memoriālā parka kapos Glendeilā. Par viņa ieguldījumu filmu industrijas attīstībā, Borzeigiju apbalvoja ar zvaigzni Holivudas Slavas alejā.
Karjera
Borzeigijs bija atzīts 20. gadsimta 20. gadu kinorežisors, bet savas daiļrades augstāko punktu viņš sasniedza mēmā kino norieta un skaņu kino sākuma laikā. Iespaidojoties no vācu kinorežisora F. V. Murnava darbiem, kas arī toreiz bija studijas Fox rezidents, viņš izveidoja pats savu krāšņo vizuālā romantisma stilu, ko atainoja ļoti veiksmīgi vairākās filmās ar Dženetu Geinori un Čārlzu Farelu galvenajās lomās, tajā skaitā arī Seventh Heaven (1927), par kuru viņš ieguva pirmo Amerikas Kinoakadēmijas balvu kā "labākais režisors", Street Angel (1928) un Lucky Star (1929). Otro Kinoakadēmijas balvu viņš ieguva 1931. gadā par filmu Bad Girl.
Borzeigija preču zīme bija jauno mīlnieku jūtas grūtos laikos, mīlestība viņa filmās uzveica Pirmo pasaules karu (Seventh Heaven un A Farewell to Arms (1932)), invaliditāti (Lucky Star), Lielo depresiju (Man's Castle (1933)), Titānika katastrofas netiešs atspoguļojumu (History Is Made at Night (1937)), un nacisma laikus (Little Man, What Now? (1933), Three Comrades (1938) un The Mortal Storm (1940)).
1940. gados Frenka Borzeigija popularitāte bija zudusi, vienīgā filma, ko kritiķi atzinīgi novērtēja bija film noir stila Moonrise (1948).
Jaunde
Jaunde ir Kamerūnas galvaspilsēta un otra lielākā pilsēta aiz Dualas. Tā atrodas valsts centrālajā daļā 750 metrus virs jūras līmeņa. Pilsētā dzīvo vairāk nekā 2,5 miljoni iedzīvotāju.
Vēsture
Jaundi 1888. gadā dibināja vācu tirgotāji ziloņkaula tirdzniecībai un lauksaimniecības iespēju izpētei. Pirmā pasaules kara laikā to okupēja Beļģija. Pēc Vācijas sakāves Francija kļuva par noteicošo koloniālo varu Austrumkamerūnā un Jaunde kļuva par Franču Kamerūnas galvaspilsētu. Līdz ar Kamerūnas Republikas izveidi tā kļuva arī par jaunās valsts galvaspilsētu.
Radiohead
Radiohead ir angļu alternatīvā roka grupa no Abingdonas, Oksfordšīras grāfistes. Visu grupas pastāvēšanas laiku tās sastāvs ir palicis nemainīgs: Toms Jorks (balss, ģitāra, klavieres), Džonijs Grīnvuds (soloģitāra, citi instrumenti), Eds Obraiens (ģitāra, otrā balss), Kolins Grīnvuds (basģitāra) un Fils Selvejs (bungas).
Radiohead 1992. gadā izlaida savu pirmo singlu "Creep". Šī dziesma nekļuva uzreiz populāra, bet tā to ieguva tikai dažus mēnešus pēc grupas pirmā albuma "Pablo Honey" (1993) izdošanas. Grupas popularitāte Apvienotajā Karalistē pieauga līdz ar otrā studijas albuma "The Bends" izdošanu 1995. gadā. 1997. gadā grupa izdeva savu trešo studijas albumu - "OK Computer", kas atnesa grupai arī starptautisku slavu. Tieši šis albums bieži vien tiek atzīmēts, ka 1990. gadu nozīmīgākais grupas albums.
Radiohead līdz šim ir izdevusi deviņus studijas albumus, kopumā līdz 2018. gadam pārdodot gandrīz 40 miljonus ierakstu kopiju.
2019. gadā grupa tika uzņemta Rokenrola slavas zālē.
Kravas kosmosa kuģis
Transportkuģis parasti sastāv vismaz no diviem nodalījumiem. Dzinēji, energosistēma un citas sistēmas ir izvietotas servisa modulī. Parasti elektroapgādei izmanto saules baterijas. Atšķirībā no citiem Zemes mākslīgajiem pavadoņiem, kravas kuģim ir hermētisks nodalījums, kurā īslaicīgi var uzturēties cilvēki, kad kosmiskais aparāts pievienots stacijai. Tajā atrodas pārvietojamas kravas, kuras paredzētas stacijas apgādei. Kosmiskais aparāts ir apgādāts ar tuvošanās sistēmām un saslēgšanās mehānismiem, kas ir identiski pilotējamo kosmosa kuģu sistēmām. Parasti transportkuģi nogādā kravas tikai virzienā uz staciju, bet daži ir bijuši apgādāti ar nolaižamo aparātu eksperimentu materiālu atgādāšanai atpakaļ uz zemi.
Kravas kosmosa kuģu sērijas:
Harijs Hess
Harijs Hess (en, dzimis Ošavā, Kanādā) ir kanādiešu ģitārists, producents un komponists, labāk pazīstams kā kanādiešu melodiskā roka grupu Harem Scarem un Blind Vengeance dalībnieks.
Jendžejovas apriņķis
Jendžejovas apriņķis ir apriņķis Polijā, Sventokšiskas vojevodistes ziemeļos. Robežojas ar Sventokšiskas vojevodistes Vloščovas, Kelces un Piņčovas apriņķiem, Silēzijas vojevodistes Zaverces apriņķi, kā arī Mazpolijas vojevodistes Mehovas apriņķi.
Neperiodiskā komēta
Neperiodiskās komētas, arī ilgperioda komētas ir komētas, kuru apriņķošanas periods ir lielāks par 200 gadiem. Pie neperiodiskām komētām pieskaita arī komētas, kuras izlido caur Saules sistēmu tikai vienreiz. Tās parasti atrodas uz gandrīz paraboliskām trajektorijām. Tas nozīmē, ka Saules tuvumā tās var atgriezties pēc tūkstošiem gadu vai neatgriezties vispār.
Neperiodisko komētu nosaukumi sākas ar prefiksu „C”, piemēram, C/2006 P1.
Atsauces
Liste der Kometen Listaan da reng kometa
Juzefs Bems
Juzefs Zahariašs Bems (pl, hu; dzimis, miris ) bija poļu politiķis un militārais darbinieks. poļu, ungāru un osmaņu armiju ģenerālis. Poļu un ungāru nacionālais varonis.
Pēc Novembra sacelšanās sākuma 1830. gadā, kļuva par vienu no tās līderiem Polijā līderiem. Komandēja sacelšanās dalībnieku artilērijas daļas. Vadīja Varšavas aizstāvēšanu pret krievu karaspēku. Pēc sacelšanās sakāves emigrācijā, uzturējās dažādās valstīs, cenšoties organizēt poļu leģionus.
Pēc 1848. gada revolūcijas sākšanās, vadīja Vīnes aizstāvēšanu pret imperatora karaspēku, bet pēc tam Ungārijā kļuva par vienu no ungāru sacelšanās miltārajiem līderiem, vispirms vadot revolucionāro armiju Transilvānijā, bet pašā revolūcijas beigu periodā kļūstot par visas Ungārijas armijas virspavēlnieku.
Pēc 1848. gada revolūcijas sakāves emigrēja uz Osmaņu impēriju, dzīvoja Kitahjā, iestājās sultāna militārajā dienestā, pārgāja islāmā, pieņemot Muratpašā vārdu. Mira kā Halebas gubernators.
1929. gadā ģenerāļa Bema mirstīgās atliekas tika pārvestas no Halebas uz dzimto pilsētu Tarnovu un apglabātas mauzolejā pilsētas parkā.
1956. gada Ungārijas revolūcija sākās ar nemieriem pie Juzefa Bema pieminekļa Budapeštā.
Aleksandra Beļcova
Aleksandra Beļcova ( — ) bija krievu izcelsmes Latvijas un PSRS gleznotāja, grafiķe un apdāvināta koloriste. Dzimusi Krievijā, Suražas pilsētā. Bijusi biedrību "Rīgas mākslinieku grupas" un "Zaļā vārna" locekle, darbnīcas "Baltars" māksliniece.
Biogrāfija
Aleksandra Beļcova dzimusi 1892. gada 17. martā Krievijas pilsētā Suražā. 1912. gadā absolvējusi Novozibkovas pilsētas sieviešu ģimnāziju, bet 1917. gadā Penzas mākslas skolu. Studiju laikā satuvinājās ar daudziem kara vētru aiznestiem topošiem māksliniekiem: Jēkabu Kazaku, Konrādu Ubānu, Kārli Johansonu, Valdemāru Toni. Šeit viņa arī iepazīstas ar savu vēlāko dzīvesbiedru Romanu Sutu. 1917. gadā dodas uz Petrogradu, kur papildinās Natana Altmaņa studijā Brīvās mākslas darbnīcās (1918-1919). 1919. gadā Petrogradā viņa pirmo reizi piedalās izstādē, kā arī pārceļas uz pastāvīgu dzīvi Latvijā. 1920. gadā kļūst par Rīgas mākslinieku grupas biedri, kuru atstāj 1926. gadā kopā ar pārējiem "Baltazars" pārstāvjiem. No 1920. gada piedalījusies daudzās izstādēs kā Latvijā, tā arī ārzemēs, arī biedrības "Zaļā vārna" izstādēs (1927-1931). 1922. gadā apprecas ar Romanu Sutu un tajā pašā gadā abi dodas uz Parīzi, Berlīni un Drēzdeni. 1923. gadā viņiem piedzimst meita Tatjana, nākamā mākslas vēsturniece. No 1924. līdz 1928. gadam tāpat kā vīrs ir produktīva un aktīva Baltars māksliniece, kura ir radījusi daudzus metus porcelāna apgleznojumiem. 1945. gadā kļūst par Latvijas Mākslinieku savienības biedri. Mirusi 1981. gada 1. februārī Rīgā.
Mākslinieciskā darbība
Strādājusi kā glezniecībā, tā arī grafikā, izmanotojot galvenokārt eļļas, pasteļa, akvareļa, tušas zīmējuma tehniku. Gleznojusi klusās dabas, ainavas, portretus, kubistiskas konstrukcijas un figurālas kompozīcijas. Pievērsusies arī karikatūrai un grāmatu grafikai.
Izstādes
Māksliniecei bijušas vairākas personālizstādes- 1928., 1962., 1972. gadā Rīgā, 1963. gadā Tukumā, 1972. un 1973. gadā Ļeņingradā, 1974. gadā Liepājā, 1977. gadā Jūrmalā. Piemiņas izstādes: 1984. un 1985. gadā Rīgā, 1985. gadā Liepājā un Madonā, 1986. gadā Valmierā.
Piemiņai
Rīgā, Elizabetes ielā 57A-26 atvērts memoriāls dzīvoklis — Romana Sutas un Aleksandras Beļcovas muzejs —, kurā ir aplūkojami abu mākslinieku darbi.
Kempbels
Kempbels (en) ir skotu uzvārds. Cilvēki ar šādu uzvārdu var būt:
Sofijas "Levski"
Sofijas "Levski", arī vienkārši Levski, ir viens no spēcīgākajiem Bulgārijas futbola klubiem. Tā bāzes vieta ir valsts galvaspilsēta Sofija. Klubs dibināts 1914. gada 24. maijā un nosaukts bulgāru revolucionāra un nacionālā varoņa Vasila Levska vārdā. Pašlaik spēlē Bulgārijas futbola čempionāta augstākajā līgā — Pirmajā profesionālajā līgā. Mājas spēles aizvada Georgija Asparuhova stadionā, kura ietilpība ir 25 000 vietu. Levski futbolisti ir 26 reizes kļuvuši par valsts čempioniem, 25 reizes izcīnījuši Bulgārijas kausu un trīs reizes Bulgārijas superkausu.
Periodiskā komēta
Gandrīz vienmēr komētas tiek sauktas to atklājēju vārdos, tomēr nedaudzos gadījumos tās nosauktas personu vārdos, kuri izskaitļoja komētu orbītas, piemēram Enkes komēta un 27P/Crommelin. Periodisko komētu orbītas ir īpaši sarežģīti aprēķināt, jo katra planēta var radīt perturbācijas. Laikā pirms datoru izgudrošanas, šim mērķim dažiem cilvēkiem nācās veltīt visu mūžu. Neskatoties uz to, atsevišķas komētas tika pazaudētas, jo tās ietekmē ne tikai gravitācijas spēki, bet arī, piemēram, gāzu vai citu materiālu noplūde (komētas aste).
Dažreiz vairākām periodiskajām komētām ir viens un tas pats vārds, piemēram, deviņām Šumeikera-Levija komētām vai 23 NEAT komētām. Tās tiek atšķirtas pēc kārtas numura vai pēc pilnā nosaukuma. Piemēram, komētas 181P un 192P, abas ir Šumeikera-Levija komētas. Rakstos tiek izmantota neoficiāla periodisko komētu numerācija. Tādējādi 181P un 192P pazīstamas kā komētas Šumeikera-Levija 6 un Šumeikera-Levija 1.
Komētu nomenklatūrā burts pirms „ / ” ir vai nu „C” (neperiodiska komēta), „P” (periodiska komēta), „D” (komēta, kura tikusi pazaudēta vai sadalījusies), „X” (komēta, kurai nevar aprēķināt orbītu (parasti vēsturiska komēta)) vai „A” (objektam, kurš kļūdaini ticis identificēts, kā komēta, bet patiesībā ir asteroīds).
De facto nenumurētām komētām, kuru apriņķošanas laiks ir lielāks par 30 gadiem, ir prefiks „C”.
Numerēto periodisko komētu saraksts
Liste der Kometen Koméitelëschten
Kulona spriegums
Kulona spriegums ir spriegums, kura ietekmē Zemes garozā izveidojas plaisas. Kulona spriegums veidojas divu spēku mijiedarbībā starp tektoniskajām plātnēm. Vienu no šiem spēkiem raksturo bīdes spriegums, kas rodas, plātnēm slīdot vienai gar otru. Savukārt otru mehānisko spriegumu nosaka spēks, ar kādu plātnes spiež viena uz otru un kas notur tās uz vietas.
Ja bīdes spriegums kļūst pārāk liels vai spiediens, kas notur plātnes vienu uz otras, mazinās, plātnes spēji pārvietojas un izceļas stipra zemestrīce. Lai gan tā atbrīvo lielu daļu enerģijas, spriegums neizzūd pavisam. Daļa sprieguma pārvietojas uz citu vietu tajā pašā plātņu lūzuma zonā vai kādā netālu esošā atzarojumā.
Jau daudzus gadus ģeologi ir spējuši izmērīt izmaiņas Kulona sprieguma ģeogrāfiskajā sadalījumā pēc lielākām zemestrīcēm, taču šīm pavisam nelielajām izmaiņām netika pievērsta īpaša uzmanība. Analizējot 1992. gadā jūnijā notikušo zemestrīci Kalifornijā, Ross Šteins un Džeimss Dītrihs no ASV Ģeoloģijas institūta uzreiz pamanīja kādu likumsakarību. Lielākā daļa pēcgrūdienu notika vietās, kur Kulona spriegums bija visvairāk pieaudzis. Tajās vietās, kur Kulona spriegums bija mazinājies, zemestrīce izcēlās retos gadījumos. Šī analīze ļāva izskaidrot pagātnē notikušās zemestrīces, taču nedeva atbildi uz jautājumu, vai būs iespējams prognozēt nākotnē gaidāmās katastrofas.
Degumnieku lidlauks
Degumnieku lidlauks ir nesertificēts lidlauks Madonas novadā. Izvietojies Ošupes pagasta vidusdaļā ziemeļos no autoceļa V868 2 km uz ziemeļaustrumiem no Degumnieku ciema centra. Lidlaukā ir viens 400 m garš un 20 m plats asfalta seguma skrejceļš. Izbūvēts padomju laikā un izmantots kā lauksaimniecības lidlauks. Lidlauku izmanto mazā aviācija, tiek rīkoti ikgadēji aviācijas svētki ar vieglo lidaparātu, paraplānu, lidmodelistu un izpletņlēcēju piedalīšanos.
Marsels Jansens
Marsels Jansens (dzimis Menhengladbahā, Rietumvācijā) ir bijušais vācu futbolists, spēlēja aizsarga un pussarga pozīcijās. Savu profesionāļa karjeru uzsāka vietējā Borussia Mönchengladbach kluba sastāvā. Hamburgas klubu pārstāv kopš 2008. gada. Vācijas pieaugušo izlasi pārstāv kopš 2005. gada. Kopā ar Vācijas izlasi startēja 2006. gada FIFA Pasaules kausa izcīņas finālturnīrā, 2008. gada Eiopas čempionātā un 2010. gada FIFA Pasaules kausa izcīņas finālturnīrā.
Sasniegumi
Bayern Munich
Rigsdags
Rigsdags bija Dānijas parlaments līdz 1953. gadam. Rigsdags sastāvēja no 2 palātām: folketinga (apakšpalātas) un landstinga (augšpalātas).
1953. gadā Dānijā tika pieņemta jauna konstitūcija, līdz ar to tika ieviests vienpalātas parlaments — folketings.
Dveins Broilss
Dveins Broilss (en; dzimis, ASV) ir amerikāņu basketbolists, spēlē uzbrucēja pozīcijā, pašlaik (2010) spēlē basketbola klubā Šarleruā "Spirou". 2007./2008. gada sezonu Broilss aizvadīja ASK Rīgas sastāvā.
Džeks Kempbels
Džeks Kempbels (dzimis 1992. gada 9. janvārī) ir amerikāņu hokejists, vārtsargs, ASV junioru izlases dalībnieks. Pašlaik (2022) Kempbels spēlē NHL kluba Edmontonas "Oilers" rindās.
Spēlētāja karjera
2009.—10. sezonā Kempbels spēlēja USHL līgas klubā USNTDP Juniors, taču pēc sezonas beigām NHL draftā viņu ar augsto 11. numuru izvēlējās Dalasas "Stars" vienība. Kempbels bija pirmais vārtsargs, kurš tika izvēlēts 2010. gada NHL draftā.
2010.—11. sezonu Džeks aizvadīja OHL klubā Vinzoras "Spitfires", tās sastāvā uzsākot arī 2011.—12. gada sezonu. 2011.—12. gada sezonas gaitā Kempbels debitēja arī Amerikas hokeja līgas klubā Teksasas "Stars". NHL debiju piedzīvoja 2013.—14. gada sezonā, aizvadot vienu spēli Dalasas "Stars" rindās. "Stars" sistēmā Kempbels turpināja spēlēt AHL, līdz 2016. gada vasarā tika aizmainīts uz Losandželosas "Kings". 2018. gadā Kempbels nostiprinājās "Kings" rindās, kļūstot par komandas otro vārtsargu aiz Džonatana Kvika. 2020. gada februārī tika aizmainīts uz Toronto "Maple Leafs", kur pavadīja divas sezonas.
2022.gada 13. jūlijā Kempbels parakstīja 5.gadu ($ 25 miljonu vērtībā) līgumu ar Edmontonas "Oilers".
Pušas pagasts
Upes
Pagasta teritorijā ir četras upes:
Ezeri un ūdenskrātuves
Pagasts bagāts ar ezeriem:
Dienvidrietumu daļā atrodas Mušas dīķi, dienvidrietumu daļā robežojas ar Rušonu.
Kazahstānas apgabali
Kazahstāna ir sadalīta 14 apgabalos un trīs pilsētās  ar apgabala tiesībām:
Pušas pagasts
Vēsture
1945. gadā Rēzeknes apriņķa Andrupenes pagastā izveidoja Pušas ciema padomi. Pušas ciems ietilpis Maltas (1949-1959) un Rēzeknes (pēc 1959. gada) rajonos. Pušas ciemam 1957. gadā pievienoja likvidētā Dorotpoles ciema kolhoza «Varonis» teritoriju, 1962. gadā — Andrupenes ciema kolhoza «8. marts» teritoriju. 1963. gadā kolhoza «8. marts» teritoriju pievienoja Zosnas ciemam. 1977. gadā Pušas ciemam pievienoja daļu Maltas lauku teritorijas. 1990. gadā ciemu reorganizēja par pagastu. 2009. gadā Pušas pagastu kā administratīvo teritoriju iekļāva Rēzeknes novadā
Apdzīvotās vietas
Lielākās (pēc iedzīvotāju skaita) apdzīvotās vietas pagastā ir Puša (pagasta centrs), Peirāgi, Zambari, Liuki, Virbuli, Žierkļi.
Izglītība un kultūra
Pušas pagastā darbojas tautas nams, bibliotēka , katoļu baznīca. Skolas vecuma bērnu trūkuma dēļ no 2006. gada 1. septembra slēgta Pušas pamatskola.
Kultūras pieminekļi
Pagasta teritorijā atrodas vienpadsmit valsts nozīmes un septiņi vietējās nozīmes kultūras pieminekļi.
Valsts nozīmes kultūras pieminekļi
Mākslas pieminekļi:
Arheoloģiskie pieminekļi:
Piņčova
Pilsēta veidojusies ap XII gadsimta akmeņlauztuvēm. Cietusi Otrā pasaules kara laikā, tomēr kā tūrisma objekti apkārtnē saglabājušies XVIII gadsimta Velkopolsku dzimtas pils, vairākas baznīcas un klosteri. 1944. gada jūlijā - augustā pilsētā varu sagrāba poļu spēki uz brīdi nodibinot t. s. Piņčovas republiku.
XV - XVII gadsimtā Piņčova bija viens no svarīgākajiem Polijas reformācijas centriem, un ievērojamu kultūras centru ar reformatoru spiestuvi un skolu. Šeit darbojās un miris poļu baznīcas reformators Jans Laskis (Jan Łaski, 1499 - 1560), kā arī kādu laiku dzīvoja itāļu baznīcas reformators Bernardino Okino (Bernardino Ochino, 1487-1564). XVI gadsimta beigās Piņčovā bija darbnīca itāliešu izcelsmes arhitektam un tēlniekam Santi Guči (Santi Gucci, ap 1530 - 1600), kurš bija viens no pazīstamākajiem manierisma pārstāvjiem Polijā.
Volejbols 2008. gada vasaras olimpiskajās spēlēs
Volejbolā 2008. gada vasaras olimpiskajās spēlēs tika sadalīti 4 medaļu komplekti - vīriešu un sieviešu komandu turnīros, kā arī vīriešu un sieviešu pludmales volejbola turnīros. Sacensības notika no 9. līdz 24. augustam. Volejbola spēles tika aizvadītas Pekinas Tehniskajā institūtā un Pilsētas apjumtajā stadionā Pekinā. Pludmales volejbola sacīkstes tika aizvadītas Pekinas Čaojanas parkā izveidotajā pludmales volejbola laukumā.
Sacensību dalībnieki
Vīriešu komandu volejbola turnīram kvalificējušās šādas izlases:
Sieviešu komandu volejbola turnīram kvalificējušās šādas izlases:
Gan vīriešu, gan sieviešu pludmales volejbola turnīram kvalificējās spēļu saimnieku komanda un vēl 23 komandas pēc Starptautiskās pludmales volejbola federācijas ranga.
Chiaroscuro
Chiaroscuro (no itāļu — 'gaišstumšs') mākslas elements, ko definē kā asu kontrastu starp gaišo un tumšo. Chiaroscuro izveidošanās saistāma ar 16. gadsimtu, taču īpašu popularitāti tas ieguva 17. gadsimtā, kad dramatiskā efekta padziļināšanai uz atsevišķiem objektiem gleznā bieži krita gaisma no viena, parasti neredzama avota.
Šo tehniku dramatiskam efektam lietoja Karavadžo un Rembrants.
European Hit Radio Top 40 Nr. 1 (2005)
Top 40 sastādīšanas princips
European Hit Radio Top 40 tika sastādīts, pamatojoties uz klausītāju balsojuma rezultātiem, kas ik nedēļu tika apkopoti raidījumā "European Hit Radio Top 40". Topa veidošanas procesā piedalījās visas dziesmas, par kurām tika balsots European Hit Radio mājas lapā — sadaļā Top 40, Padomdevēju aptaujā un ar e-pasta starpniecību. Neatkarīgi no tā, kādā veidā tika balsots par dziesmām, visas balsis, pēc noteikta algoritma, summētās kopā, veidojot European Hit Radio klausītāju 40 populārāko dziesmu sarakstu, kas ēterā skanēja katru svētdienu plkst. 16.00.
Balsošanas iespējas
European Hit Radio mājas lapā, sadaļā Top 40, bija iespējams nobalsot par trijām dziesmām, savukārt reģistrējoties kā European Hit Radio Padomdevējam, katru nedēļu uz lietotāja norādīto e-pasta adresi tika nosūtīts 40 dziesmu saraksts, kurā katra no dziesmām bija jānovērtē ar atzīmi no 1 līdz 5 (1 bija zemākais vērtējums, kas nozīmēja, ka dziesma pavisam nepatīk, 5 — augstākais vērtējums, kas nozīmēja, ka dziesma ļoti patīk). Bija jāatzīmē, vai dziesma ir pazīstama vai nē, kā arī jāatzīmē, vai dziesma jau ir apnikusi vai nē. Papildus šīm izvēlnēm, katrai dziesmai bija iespējams noklausies tās fragmentu, uzklikšķinot uz linka. Pēc dziesmu vērtēšanas papildus bija jāatbild uz 2 aptaujas jautājumiem par dažādām tēmām. Lai gan Padomdevēju aptaujas bija angļu valodā, tomēr atbildēt uz jautājumiem varēja arī latviešu valodā.
Ikdienas balsojuma rezultāti tika apkopoti raidījumā Top 5, kas ēterā skanēja katru darba dienu plkst. 17.00 un raidījumā Top 9, kas skanēja no svētdienas līdz ceturtdienai plkst. 21.20.
Campbell
Campbell ir skotu uzvārds, kas cēlies no gēlu saknēm cam ('greizs') un beul ('mute'). Kempbeli vēsturiski ir viens no lielākajiem un spēcīgākajiem Augstkalnu klaniem, tā pirmsākumi sniedzās līdz senajiem Stratklaidas britiem. No 1200. līdz 1500. gadam Kempbeli bija viens no spēcīgākajiem klaniem Skotijā, kas dominēja Ārgailā un spēja iegūt plašāku ietekmi un varu no Edinburgas līdz Hebridu salām un rietumu augskalnēm.